**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 30.09.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă –Dl. Viceprimar Ruben Latcau**

**Din cei de 27 de consilieri au fost prezenţi 21 ;**

**Au absentat: Mester Andrei, Szatmari Ioan, MilitaruElena, Maris Daniela, Mosiu Simion si Craina Marius**

**Din partea executivului participă: domnul primar Dominic Fritz, domnul viceprimar Ruben Lațcău, domnul viceprimar Cosmin Tabara Amanar și domnul Secretar General Caius Suli**

**Anexa la**

**Dispoziția nr.2093**

**Din data de: 29.09.2022**

1. Aprobarea Proceselor Verbale ale ședințelor în plen din data de: 08.09.2022 și 15.09.2022.
2. Proiect de hotărâre privind aprobarea proiectului ”Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” și depunerea acestuia în cadrul unui parteneriat între Municipiul Timișoara și Spitalul Municipal Timișoara, pentru a accesa fondurile europene nerambursabile prin Planul Național de Redresare și Reziliență 2020 -2026, Componenta 5- Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.
3. Proiect de hotărâre privind aprobarea asigurării finanțării de la bugetul local a cheltuielilor care nu se finanțează prin Programul Național de Investiții ”Anghel Saligny”, pentru obiectivul de investiții ”Pasaj inferior Solventul”.
4. Proiect de hotărâre privind aprobarea proiectului ”Realizare Șarpantă, Reabilitare termică și modificări interioare la corp Școală Colegiul Național Ana Aslan Timișoara”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.
5. Proiect de hotărâre privind aprobarea depunerii și implementării proiectului „Reabilitare Școala Gimnazială 1- Școala Verde Inteligentă” în vederea accesării fondurilor europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice.
6. Proiect de hotărâre privind mandatarea reprezentanților Municipiului Timișoara în Adunarea Generală a Asociaților Agenției de Achiziții Publice Timișoara S.R.L. pentru numirea unui administrator provizoriu în Consiliul de Administrație.
7. Proiect de hotărâre privind mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A. Timișoara pentru aprobarea majorării de capital social la Societatea EnergyProd Sunny S.R.L.
8. Proiect de hotărâre privind aprobarea depunerii și implementării proiectului ”Construirea de insule ecologice digitalizate supraterane – Runda I” în cadrul Apelului de Proiecte PNRR/2022/C3/S/I.1.B, Componenta 3 – Managementul Deșeurilor, Investiția I1 Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I1.B. – Construirea de insule ecologice digitalizate din Planul Național de Redresare și Reziliență.
9. Proiect de hotărâre privind modificarea art 1 al Hotararii Consiliului Local nr. 500 din 23.12.2020 privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții ”Lucrări de amplasare - Lift exterior pentru transport pacienți la corpul de clădire C4 (TBC)”, imobil identificat în CF 450103.
10. Proiect de hotărâre privind aprobarea implementării proiectului „Construire creșă medie, strada Învățătorului nr.2, municipiul Timișoara”, în cadrul unui parteneriat între Ministerul Dezvoltării, Lucrărilor Publice și Administrației - în calitate de coordonator de reformă PNRR, C 15 - Educație, Compania Națională de Investiții ”C.N.I.” S.A - în calitate de structură de implementare și Municipiul Timișoara - în calitate de beneficiar al finanțării nerambursabile prin PNRR/2022/C15 – Componenta 15 – Educație, Investiția 1, Operațiunea 2.
11. Proiect de hotărâre pentru modificarea Hotărârii Consiliului Local al Municipiului Timișoara nr. 65/23.02.2021 privind desemnarea membrilor în Consiliul de Administrație al Retim Ecologic Service S.A.

Proiectele de hotărâre înscrise pe Proiectul ordinii de zi au fost initiate de Primarul Municipiului Timișoara – domnul Dominic Fritz, și au fost trimise spre avizare comisiilor pe domenii de specialitate ale Consiliului Local al Municipiului Timișoara.

**DL. LAȚCĂU**: Votăm anexa la ordinea de zi.

- 16 voturi pentru

Votăm ordinea de zi în ansamblu.

- 17 voturi pentru

**PUNCTUL 1 AL ORDINII DE ZI**

**Aprobarea Proceselor Verbale ale ședințelor în plen din data de: 08.09.2022 și 15.09.2022**.

- 17 voturi pentru

**PUNCTUL 2 AL ORDINII DE ZI**

**Proiect de hotărâre privind aprobarea proiectului ”Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” și depunerea acestuia în cadrul unui parteneriat între Municipiul Timișoara și Spitalul Municipal Timișoara, pentru a accesa fondurile europene nerambursabile prin Planul Național de Redresare și Reziliență 2020 -2026, Componenta 5- Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică  moderată sau aprofundată a clădirilor publice.**

- 17 voturi pentru

**PUNCTUL 3 AL ORDINII DE ZI**

**Proiect de hotărâre privind aprobarea asigurării finanțării de la bugetul local a cheltuielilor care nu se finanțează prin Programul Național de Investiții ”Anghel Saligny”, pentru obiectivul de investiții ”Pasaj inferior Solventul”.**

**DL. LAȚCĂU**: Pentru acest obiectiv de investiții vom primi o sumă de 45 milioane lei, sau 43.

- 17 voturi pentru

**PUNCTUL 4 AL ORDINII DE ZI**

**Proiect de hotărâre privind  aprobarea proiectului ”Realizare Șarpantă, Reabilitare termică și modificări interioare la corp Școală Colegiul Național Ana Aslan Timișoara”, pentru a accesa fondurile europene nerambursabile prin Planul Național de Redresare și  Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică  moderată sau aprofundată a clădirilor publice.**

- 16 voturi pentru

**PUNCTUL 5 AL ORDINII DE ZI**

**Proiect de hotărâre privind aprobarea depunerii și implementării proiectului „Reabilitare Școala Gimnazială 1- Școala Verde Inteligentă” în vederea accesării fondurilor europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice.**

- 17 voturi pentru

**PUNCTUL 6 AL ORDINII DE ZI**

**Proiect de hotărâre privind mandatarea reprezentanților Municipiului Timișoara în Adunarea Generală a Asociaților Agenției de Achiziții Publice Timișoara S.R.L. pentru numirea unui administrator provizoriu în Consiliul de Administrație.**

**DNA. ROMOCEAN**: Grupul USR îl propune pe dl. Adrian Boruga și am convoca AGA în 03.10.2022, ora 14.

**DL. LAȚCĂU**: Nu mai avem altă propunere.

**DNA. ROMOCEAN**: Mai trebuie stabilită și remunerația administratorului, pe art. 2 ”se stabilește remunerația administratorului în valoare de..”, am înțeles că în buget este 16.000 lei brut.

**DL. DIACONU**: Remunerația lunară e 16.000 lei brut la administratorii aceștia?

**DL. LAȚCĂU**: Da. Dl. Secretar, facem vot secret?

**DL. SECRETAR GENERAL**: Da, avem vot secret.

**DL. LAȚCĂU**: Atunci să pregătim votul secret. Propunerea este dl. Buruga.

Atunci propun să mergem mai departe pe ordinea de zi pe proiectele care nu au vot secret, în așa fel încât colegii de la tehnic și de la administrație locală să aibă timp să pregătească listele cu cei prezenți.

**PUNCTUL 7 AL ORDINII DE ZI**

**Proiect de hotărâre privind mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A. Timișoara pentru aprobarea majorării de capital social la Societatea EnergyProd Sunny S.R.L.**

**DNA. ROMOCEAN**: Propunem convocarea luni, 03.10.2022, ora 17.

- 14 voturi pentru

- 1 abțineri

**PUNCTUL 8 AL ORDINII DE ZI**

**Proiect de hotărâre privind aprobarea depunerii și implementării proiectului ”Construirea de insule ecologice digitalizate supraterane – Runda I” în cadrul Apelului de Proiecte PNRR/2022/C3/S/I.1.B, Componenta 3 – Managementul Deșeurilor, Investiția I1 Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I1.B. – Construirea de insule ecologice digitalizate din Planul Național de Redresare și Reziliență.**

**DL. LAȚCĂU**: Vom avea insule ecologice în cartier, sistemul de aruncare pe bază de cartelă.

- 16 voturi pentru

**PUNCTUL 9 AL ORDINII DE ZI**

**Proiect de hotărâre privind modificarea  art 1 al Hotararii  Consiliului Local nr. 500 din 23.12.2020 privind acordul Consiliului Local al Municipiului Timișoara în vederea realizării de către Spitalul Clinic de Boli Infecțioase și Pneumoftiziologie Dr. Victor Babeș a obiectivului de investiții ”Lucrări de amplasare - Lift exterior pentru transport pacienți la corpul de clădire C4 (TBC)”, imobil identificat în CF 450103.**

- 16 voturi pentru

**PUNCTUL 10 AL ORDINII DE ZI**

**Proiect de hotărâre privind aprobarea implementării proiectului „Construire creșă medie, strada Învățătorului nr.2, municipiul Timișoara”, în cadrul unui parteneriat între Ministerul Dezvoltării, Lucrărilor Publice și Administrației - în calitate de coordonator de reformă PNRR, C 15 - Educație, Compania Națională de Investiții ”C.N.I.” S.A - în calitate de structură de implementare și  Municipiul Timișoara - în calitate de beneficiar al finanțării nerambursabile prin PNRR/2022/C15 – Componenta 15 – Educație, Investiția 1, Operațiunea 2.**

**DL. LAȚCĂU**: Aici noi am predat amplasamentul, am făcut ridicările cadastrale și din câte știm proiectul la CNI e în licitație pentru găsirea unui proiectant și a unui executant, fiind într-un sistem pentru proiectare și execuție.

- 18 voturi pentru

Punctul 11 de pe ordinea de zi are nevoie de vot secret. Propun să terminăm cu proiectele care nu necesită vot secret.

**PUNCTUL 1 AL ANEXEI ORDINII DE ZI**

**Proiect de hotărâre privind aprobarea participării unei delegații din cadrul aparatului de specialitate al Primarului la programul de training EUREKA Urban Innovators Training Programme 2022-2023, și alocarea sumei de 5.300 € de la bugetul local în vederea participării la școala internațională din octombrie 2022 – Amsterdam.**

- 16 voturi pentru

- 1 abținere

**PUNCTUL 2 AL ANEXEI ORDINII DE ZI**

**Proiect de hotărâre privind aprobarea depunerii proiectului  „Instalare turbină sau motoare de înaltă eficiență pentru producție de energie termică în sistem de cogenerare” în vederea accesării fondurilor europene nerambursabile prin Planul Național de Redresare și Reziliență, Componenta 6 – Energie, Măsura de investiții I.3. Dezvoltarea de capacităţi de producţie pe gaze, flexibile și de înaltă eficienţă, pentru cogenerarea de energie electrică și termică (CHP) în sectorul încălzirii centralizate, în vederea atingerii unei decarbonizări profunde.**

**DL. DIACONU**: Voiam să întreb dacă vă bateți joc de noi. Proiectul acesta înseamnă aprobarea unul SF și a unui deviz general care nu există în momentul de față. Nu știm cine l-a făcut, dacă a fost licitat, dacă a fost făcut de cineva, ce cuprinde proiectul. Avem doar referate de aprobare. Pe lângă că e pus pe suplimntară. Ce ar trebui să votăm?

**DL. LAȚCĂU**: Nu își bate nimeni joc de dvs. În curând vom vota și îndicatorii și SF-ul.

Propun să votăm.

- 15 voturi pentru

Revenim la punctul 6 de pe ordinea de zi.

Punctul 6 propune numirea unui reprezentant în CA, care va avea și rol de director general, rol executiv.

**DL. ȚOANCĂ**: Eu aș face un amendament la punctul 2, ma refer la remunerație, la ce spunea colega mea, dna. Romocean.

Mi s-ar părea decent și îndestulător pentru o instituție nou înființată, care se hrănește exclusiv cu bani publici,de la buget, ca acea remunerați să coboare la 10.000 lei brut, în jur de 2000 euro, deci nu 16.000 lei. Sigur se poate ajunge la 16.000 – 20.0000 lei în timp, pentru acel manager, dar pe modelul pe care ni l-a prezentat în urmă cu un an doamna din Austria, care a adus argumente ca acele UCA atrag și banii și banii privați, non-primărie. Acesta e amendamentul meu și vine și într-un context de logică publică și bun simț. În urmă cu o săptămână USR s-a opus cu vehemență și a atacat la Curtea Constituțională demersul PSD și PNL de mărire a salariilor primarilor, viceprimarilor și implicit a funcționarilor publici și mie mi se pare că domnul pe care îl vom vota e asimilat cu o funcție publică, fiind plătit exclusiv din bani publici, banii timișorenilor.

Amendamentul meu e 10.000 ron brut pe lună.

**DL. LAȚCĂU**: Votăm amendamentul domnului Țoancă.

**DL. SECRETAR GENERAL**: 18 consilieri sunt în prezent, nu mai este dna. Szilagyi, dar văd că se conectează dl. Barabas.

**DL. ȚOANCĂ**: Nu reluați votul. E clar că a picat amendamentul.

**DL. DIACONU**: Am și eu un amendament asemănător. Propun ca remunerație pentru un membru în consiliul de administrație la un SRL care și așa nu face nimic în momentul de față să fie asemănătoare cu remunerația altor membri ai consiliului de administrație de la societăți, asta înseamnă 500 lei brut.

**DL. LAȚCĂU**: V-aș reaminti că este un membru cu rol executiv, dar bine, avem o propunere.

**DL. MEREAN**: Cred că problema principală aici e formularea din proiectul de HCL. După cum știți situația acestui UCA e că administratorul cu rol de director, adică cei doi oameni executivi sunt parte din CA și acolo a mai intrat și doamna pe care am votat-o săptămâna trecută. Cred că ar trebui să fie mai clar faptul că această remunerație este doar pentru persoana pe care o propunem director general, iar în cazul celor neexecutivi să fie cum zice și dl. Diaconu, o remunerație similară cu cea de la celelalte societăți ale primăriei. Aș propune dl. Diaconu să schimbați puțin forma amendamentului ca să diferențiem între cele două categori de membri în CA.

**DL. LAȚCĂU**: Dl. Merean atunci faceți un amendament pe forma în care a fost formulat HCL-ul ?

**DL. MEREAN**: Eu aș face, dar nu îmi e clar cum ar trebui să formulez, poate ne ajută dl. Șuli și dl. Diaconu.

**DL. LAȚCĂU**: E clar dacă citim la ce se referă, faptul că cei trei membri care sunt în CA, unul are rol de director general, unul de director economic, iar unul e președintele CA-ului. Sunt roluri executive, nu doar reprezentare, tocmai de aici diferențele de remunerație.

**DL. DIACONU**: Înțeleg că e executiv, atunci de ce nu se realizeaza un concurs de angajare? Vorbim de un director, n-ar trebui să stabilim noi remunerația lui, cred eu.

**DL. LAȚCĂU**: E un rol provizoriu.

**DNA. ILIESCU**: Reamintesc colegilor că procedura de concurs a fost demarată, s-a ocupat un singur post în persoana doamnei Monica Hunean. Referitor la intervenția domnului Merean, aș spune că nu e posibil juridic formularea unui amendament care să vizeze remunerația celorlați membri din consiliul de administrație câte vreme acest proiect vizează strict remunerație persoanei pe care o desemnăm cu titlul de interimar, tocmai pentru că statutul acest societăți presupune semnarea documentelor, presupune două semnături și avem o singură semnătură până la acest moment, deci trebuie numit un al doilea membru pe care îl votăm interimar pentru ca procedurile din cadrul societății să poată fi finalizate în mod legal cu cele două semnături aparținând celor doi membri, unul plin pe mandat în urma unui concurs și celui pe care îl votăm azi cu rol interimar.

**DL. LAȚCĂU**: Unul plin prin concurs cu rol de director economic și un al doilea care va fi provizoriu, cu rol de director general.

**DL. MEREAN**: Atunci haideți să scriem clar în proiect.

**DL. LAȚCĂU**: În cuprinsul art. 2 ”se stabilește remunerația administratorului cu rol de director general, în valoare de..”

**DL. TABĂRĂ**: Să știți că am un băiat, are 20 de ani, a terminat Moisilul și este disponibil pentru post dacă..

**DL. DIACONU**: Ce s-a întâmplat cu fostul director general, specialist în achiziții? Nu i-a corespuns carnetul de membru de partid? Știm că dl. Borugă e membru USR și asta îl recomandă, dar altfel..

**DL. LAȚCĂU**: Dl. Borugă lucrează chiar în administrația locală de ani de zile. Nu cred că a fost angajat sau a rămas în acea poziție că a avut sau nu carnet de mebru de partid. Întrebările pe care le puneți sunt retorice, vă încurajez să le purtați pe facebook.

**DL. SECRETAR**: Avem 18 consilieri prezenți.

**DL. LAȚCĂU**: Propun să dăm drumul la votul secret. Am avut un amendament care a căzut, al doilea amendament care are o sumă și mai mică decât primul n-am să îl mai supun la vot, pentru că dacă primul cu acea sumă a căzut îmi e greu să cred că ar trece al doilea. Dl. Secretar mă contraziceți?

**DL. SECRETAR GENERAL**: Nu vă contrazic. Număr consilierii că tot timpul avem câte o fluctuație. Cred că sunt 19 totuși.

**DL. LAȚCĂU**: Dl. Merean dvs. ați formulat un amendament?

**DL. MEREAN**: Eu aș zice da, să supunem la vot să fie clar.

**DL. LAȚCĂU**: Atunci avem un amendament pe art. 2, care se schimbă în următorul mod: ”se stabilește remunerația administratorului cu rol de director general la 16.000 lei brut”. Votăm amendamentul domnului Merean.

- 14 voturi pentru

- 2 abțineri

Amendamentul a fost aprobat. Putem merge la votul secret.

**DL. SECRETAR GENERAL**: În prezent avem 20 de consilieri. A intrat dl. Barabas și dl. Sandu și a ieșit dna. Szilagyi.

- 14 voturi pentru

Votăm proiectul. Persoana a fost desemnată. Amendamentul a fost aprobat. Vom vota atât persoana desemnată prin votul secret cât și amendamentul aprobat, cât și data, luni, ora 10.

Votăm punctul 6.

- 14 voturi pentru

- 1 abținere.

**PUNCTUL 11 AL ORDINII DE ZI**

**Proiect de hotărâre pentru modificarea Hotărârii Consiliului Local al Municipiului Timișoara nr. 65/23.02.2021 privind desemnarea membrilor în Consiliul de Administrație al Retim Ecologic Service S.A.**

DL. LAȚCĂU: Aici am avut o demisie în persoana domnului Oancea. Grupul USR propune pe dna. Camelia Bobei, care este și funcționar public, se ocupă de partea de salubrizare. Nu avem altă propunere. Demarăm votul secret.

- 14 voturi pentru

Propunerea a fost aprobată. Votăm punctul 11.

- 15 voturi pentru

Va mulțumesc pentru participare! Declar ședința închisă.

**PRESEDINTE DE SEDINTA, SECRETAR GENERAL,**

**Viceprimar RUBEN LATCAU CAIUS SULI**